
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02287/2013-04
11.07.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 11.07.2014. године, донела је

О Д Л У К У

о акредитацији студијског програма
Утврђује се да ВИСОКА ШКОЛА СТРУКОВНИХ СТУДИЈА ЗА МЕНАЏМЕНТ У САОБРАЋАЈУ са седиштем у  DOCVARIABLE ConvertString(Adresa,1,5) \* MERGEFORMAT Зетска 2-4,  DOCVARIABLE ConvertString(Sediste,1,5) \* MERGEFORMAT НИШ, ПИБ:  DOCVARIABLE PIB \* MERGEFORMAT 106092252, Матични број: 17767526, која је поднела захтев за трансформацију правног облика организовања у ФАКУЛТЕТ ЗА ПРАВО, БЕЗБЕДНОСТ И МЕНАЏМЕНТ „КОНСТАНТИН ВЕЛИКИ“, УНИВЕРЗИТЕТА „УНИОН-НИКОЛА ТЕСЛА“,   испуњава прописане стандарде за акредитацију студијског програма  Основне академске студије - МЕНАЏМЕНТ У БЕЗБЕДНОСТИ у оквиру поља друштвено-хуманистичких наука и то за 90 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа ВИСОКА ШКОЛА СТРУКОВНИХ СТУДИЈА ЗА МЕНАЏМЕНТ У САОБРАЋАЈУ са седиштем у  DOCVARIABLE ConvertString(Adresa,1,5) \* MERGEFORMAT Зетска 2-4,  DOCVARIABLE ConvertString(Sediste,1,5) \* MERGEFORMAT НИШ, је дана 06.11.2013. године поднела захтев за трансформацију правног облика организовања у ФАКУЛТЕТ ЗА ПРАВО, БЕЗБЕДНОСТ И МЕНАЏМЕНТ „КОНСТАНТИН ВЕЛИКИ“, УНИВЕРЗИТЕТА „УНИОН-НИКОЛА ТЕСЛА“, и захтев за акредитацију студијског програма Основне академске студије - МЕНАЏМЕНТ У БЕЗБЕДНОСТИ у оквиру поља друштвено-хуманистичких наука под бројем 612-00-02287/2013-04. 
Студијски програм основних академских студија Менаџмент у безбедности траје четири године, 8 семестара, 240 ЕСПБ. У складу са правилником Националног савета за високо образовање Србије након завршетка студија стиче се звање дипломирани менаџер.
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе и предлог одлуке, достављени су Комисији за акредитацију и проверу квалитета.
1. Структура студијског програма

Структура студијског програма основних академских студија је усклађена са захтевима. Предвиђено је да студије на студијском програму основних академских студија „Менаџмент у безбедности“„ трају четири године, односно осам семестара током којих студенти стичу укупно 240 ЕСПБ бодова - на свакој школској години по 60 ЕСПБ бодова. Студијски програм садржи обавезне и изборне предмете. Студент је у обавези да обави стручну праксу. Након положених свих испита студент брани завршни рад. Извођење студија одвија се кроз два основна облика наставе - предавања и вежбе. Предмети су једносеместрални. Укупан фонд часова активне наставе. У четвртој години стручна пракса је предвиђена са 4 часа недељно, односно предвиђено је укупно 60 радних сати праксе. Студијски предмети су вредновани у зависности од обима програма које се на основу оптерећења вреднују кроз ЕСПБ бодове. Предмети имају тежину од 7 до 8 ЕСПБ бодова, стручна пракса 2 ЕСПБ бода. Бодовна вредност завршног рада на основним студијама исказана у ЕСПБ бодовима на бази процењеног броја сати потребних за изучавање литературе, консултације са ментором, писање рада, износи 8 ЕСПБ.
2. Сврха студијског програма

У погледу стицања компетенција наводи се да студијски програм основних академских студија оспособљава студенте за "менаџерске позиције различитих нивоа и области менаџмента у предузећима која се баве свим видовима безбедности", што је као одређење прилично уопштено. Сврха студијског програма Менаџмент у безбедности није најјасније формулисана мада је у складу са основним задацима и циљевима установе.

3. Циљеви студијског програма
Циљеви су јасно формулисани, у складу са задацима установе али не укључују, на најпрецизнији начин, стицање компетенција и вештина. 

4. Компетенције дипломираних студената
У  материјалу се наводe прилично уопштене формулације о стицању бројних компетенција, односно да  савладавањем студијског програма Менаџмент у безбедности студент стиче веома бројне опште способности: Исти случај је и са специфичним компетенцијама.

5. Курикулум
Укупан број ЕСПБ бодова је (240) са правилним распоредом (60) по свакој школској години студија, односно (30) по семестру. Концептом Студијског програма Менаџмент у безбедности предвиђен је курикулум чија структура је следећа: укупно студијских предмета 38; број испита које студент мора да положи је 31; број обавезних студијских предмета је 24; а број изборних група је 7 (у свакој групи су заступљена 2 предмета). Стручна пракса је обавезна на четвртој години. Студент на крају полаже завршни рад. Укупан фонд часова активне наставе (предавања и вежбе и други облици наставе) износи 160, а у четвртој години стручна пракса је предвиђена са 4 часа недељно, односно предвиђено је укупно 60 радних сати праксе. Према Закону о високом образовању студент има најмање 20 часова активне наставе недељно (600 на годишњем нивоу), а према Препорукама и допунским упутствима од минималног броја часова активне наставе на студијском програму првог нивоа студија часови предавања су заступљени са минимално 50% у односу на вежбе. У структури студијског програма основних академских студија Менаџмент у безбедности испоштован је стандард о заступљености групе предмета у односу на укупан број ЕСПБ бодова и то: академско-општеобразовни предмети – 14.88 %, теоријско-методолошки - 20.42 %, научно, односно уметничко-стручне – 33.22 %, стручно-апликативни – 31.49 %. Студент бира предмете са листе предмета у изборној групи пре почетка сваког семестра. Укупан број ЕСПБ бодова из изборних предмета износи 49, односно они су заступљени са 23,75 % у односу на укупан број ЕСПБ бодова. Тражени елементи су углавном обрађени. Различите групе предмета су правилно заступљене.

6. Квалитет, савременост и међународна усаглашеност студијског програма
Програм није  у потпуности, али је ипак довољно  кохерентан. Нуди новија стручна знања у широком захвату. У достављеном материјалу се тврди да је студијски програм основних академских студија усклађен са студијским програмима који се реализују на: Факултет за безбједност и заштиту (ФБЗ) у Бања Луци, Факултет за криминалистику и сигурносне студије Универзитета “ИНТЕРЛОГОС” у Кисељаку, Faculty of Crminal Justice and Security University of Maribor, JIBC - Justice Institute of British Columbia - School of Public Safety and Sevurity. Увидом у програме наведених иностраних високошколских установа се дају установити извесна одступања у односу на програм за који се тражи акредитација.

7. Упис студената
Планирани број студената који се уписује на студијски програм у складу је са расположивим могућностима установе. Рангирање студената за упис на прву годину студијског програма Менаџмент у безбедности врши се на основу успеха у средњој школи и резултата постигнутог на пријемном испиту, с тим што се успех у средњој школи вреднује са максималних 40 поена, а на тесту максималних 60 поена. Пријемни испит Факултет реализује путем квалификационог теста из опште културе и информисаности. Ближи услови за упис, као и поступак уписа на студијски програм дефинисани су Статутом и Правилником о упису на студије.

8. Оцењивање и напредовање студената
Број ЕСПБ бодова утврђен је за сваки предмет према оптерећењу студената. Успешност студената у савлађивању одређеног предмета континуирано се прати током наставе и изражава се поенима. Студенти су у обавези да присуствују и активно учествују у свим видовима наставног процеса. О присуству студената и активностима наставници и стручни сарадници воде  уредну евиденцију. Знање студената током наставе се проверава и оцењује у току семестра, а коначна оцена се утврђује на испиту. Оцењивање се врши додељивањем бодова за сваки облик активности и провере знања у току семестра и на испиту, на коме се утврђује коначна оцена. Укупне обавезе студената вреднују се са 100 процентних поена и дели се на предиспитне и испитне обавезе. Минимално учешће оцене коју студент добија током наставе у укупној оцени је 30 %, а максимално 70 %. Сваки предмет из студијског програма има јасан и објављен начин стицања поена које студент стиче по основу сваке појединачне врсте активности током наставе или извршавањем предиспитне обавезе и полагањем испита .

9. Наставно особље
Ангажовање по наставнику није веће од 12 часова активне наставе недељно. Број наставника и сарадника, као и степен њиховог оптерећења, задовољава стандарде. Квалификације наставног особља углавном одговарају нивоу њихових задужења.

10. Организациона и материјална средства
Установа располаже са сопственим простором и простором у закупу. Сопствени простор се налази у Зетској улици бр. 2-4. Простор у закупу је на следећим локацијама: Шумадијска 1, 12. Фебруар бб, Вишеградска 33, Бул. Цара Константина 80-86 и ЈНА 6. Све локације су у Нишу. У закупу је 2.660 m2, а у власништву 645.35 m2, укупно 3305 m2. Према приложеним подацима у Табели 10.1 установа располаже одговарајућом структуром простора, а у складу са захтевима стандарда који се односи на ресурс простор. Ипак примећено је да би број локација на којима се одвија делатност установе могао да се смањи.. Према приложеној табели 10.2 установа располаже са потребном опремом. Установа је навела 226 књига које су уско везане за овај студијски програм. Обезбеђена је покривеност предмета уџбеничком литературом.

11. Контрола квалитета
Установа је доставила веома детаљну документацију о процесу самовредновања из које се може уочити приврженост развоју система квалитета. Није јасно да ли је Установа предала КАПК-у захтев за спољашњу проверу квалитета, чиме би у потпуности доказала да систематски ради на примени и обезбеђењу квалитета свих елемената наставног процеса и студијских програма. 

Извесно је, пошто је реч о тренсформацији високе школе струковних студија у академску установу, да ће она бити акредитована тек после завршеног рада комисије за посету и уверавања КАПК-а да ће постојећа школа струковних студија престати са реализацијом свих програма струковних студија.

12. Студије на даљину
Нису планиране студије на даљину.
1. Број наставника на студијском програму= 14
Број наставника са пуним радним временом= 10 
Број наставника са непуним радним временом= 4
2. Број сарадника на студијском програму= 16

Број сарадника са пуним радним временом= 2
Број сарадника са непуним радним временом= 14
3. Трајање програма= 4 године, 8 семестара
4. Број ЕСПБ бодова= 240
5. Број студената који се уписује на прву годину= 90
6. Број часова активне наставе за студенте: I= 20, II= 20, III= 20, IV= 20, V= 19, VI= 21, VII= 24, VIII= 16
7. Број часова предавања за студенте: I= 10 , II= 11, III= 11, IV= 11, V= 10, VI= 11, VII= 12, VIII= 8
8. Проценти предмета по категоријама: АО= 14,88%, ТМ= 20,42%, НС= 33,22%, СА= 31,49%
9. Проценат изборности на програму= 23,75%
10. Просечно оптерећење наставника на програму= 2,04
11. Просечно оптерећење сарадника на програму= 5,91
12. Просечно оптерећење наставника на установи= 3,89

13. Просечно оптерећење сарадника на установи= 9,26

14. Број наставника са укупним оптерећењем већим од 12= 0

15. Проценат наставе коју држе наставници са пуним радним временом= 77,19%
16. Бруто простор= 3.305,35 м2
17. Број књига релевантних за студијски програм= 227
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT  ВИСОКА ШКОЛА СТРУКОВНИХ СТУДИЈА ЗА МЕНАЏМЕНТ У САОБРАЋАЈУ, која је поднела захтев за трансформацију правног облика организовања у ФАКУЛТЕТ ЗА ПРАВО, БЕЗБЕДНОСТ И МЕНАЏМЕНТ „КОНСТАНТИН ВЕЛИКИ“, УНИВЕРЗИТЕТА „УНИОН-НИКОЛА ТЕСЛА“,    за студијски програм  Основне академске студије - МЕНАЏМЕНТ У БЕЗБЕДНОСТИ  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
ВИСОКА ШКОЛА СТРУКОВНИХ СТУДИЈА ЗА МЕНАЏМЕНТ У САОБРАЋАЈУ са седиштем у  DOCVARIABLE ConvertString(Adresa,1,5) \* MERGEFORMAT Зетска 2-4,  DOCVARIABLE ConvertString(Sediste,1,5) \* MERGEFORMAT НИШ, ПИБ:  DOCVARIABLE PIB \* MERGEFORMAT  106092252, Матични број: 17767526, која је поднела захтев за трансформацију правног облика организовања у ФАКУЛТЕТ ЗА ПРАВО, БЕЗБЕДНОСТ И МЕНАЏМЕНТ „КОНСТАНТИН ВЕЛИКИ“, УНИВЕРЗИТЕТА „УНИОН-НИКОЛА ТЕСЛА“,   испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма   Основне академске студије - МЕНАЏМЕНТ У БЕЗБЕДНОСТИ у оквиру поља друштвено-хуманистичких наука и то за 90 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

